เทียบฟอร์ม 24 “ไอพีโอ” 9 เดือนแรกปี 64 ชู 5 หุ้นฟาดรีเทิร์นเกิน 100%
เทียบฟอร์ม 24 หุ้น “ไอพีโอ” 9 เดือนแรกปี 64 ระดมทุนผ่าน “SET” 12 หุ้น เทรด “mai” 12 หุ้น พบ 5 หุ้น TQR, ADD, DITTO, PACO และ PROS โกยรีเทิร์นอื้อซ่า ราคาพุ่งเหนือจองเกิน 100%
เทียบฟอร์ม 24 หุ้น “ไอพีโอ” 9 เดือนแรกปี 64 ระดมทุนผ่าน “SET” 12 หุ้น เข้าเทรด “mai” 12 หุ้น พบ 5 หุ้นโกยรีเทิร์นให้นักลงทุนเกิน 100%
3 ต.ค. 2564

“ข่าวหุ้นธุรกิจออนไลน์” ได้ทำการสำรวจข้อมูลของบริษัทจดทะเบียนในตลาดหลักทรัพย์แห่งประเทศไทย (บจ.) ที่เป็นหุ้นจดทะเบียนเข้าใหม่ช่วง 9 เดือนแรกของปี 2564 (ม.ค. – ก.ย.2564) ซึ่งมีทั้งหมด 24 บริษัท ประกอบด้วย บริษัทที่เข้าจดทะเบียนในตลาด SET ทั้งหมด 12 บริษัท และจดทะเบียนในตลาด mai ทั้งหมด 12 บริษัท
สำหรับบริษัทที่เข้าจดทะเบียนใน SET ในช่วง 9 เดือนแรกของปี 2564 มีดังนี้
ทั้งนี้จากตารางจะเห็นได้ว่า หุ้น IPO เข้าเทรดในตลาด SET ที่มีราคาหุ้นซื้อขายวันแรกปิดตลาดปรับตัวขึ้นสูงกว่าราคาเสนอขาย IPO ได้มีจำนวน 10 บริษัท ได้แก่ OR, KISS, ASW, TIDLOR, NSL, MENA, SNNP, STECH, AMR และ CV ส่วน DMT และ UBE พบว่า มีราคาหุ้นซื้อขายวันแรกปิดตลาดต่ำกว่าราคาเสนอขาย IPO
ส่วนบริษัทที่เข้าจดทะเบียนใน mai ในช่วง 9 เดือนแรกของปี 2564 มีดังนี้
สำหรับหุ้นที่เข้าระดมทุนผ่านตลาด mai ราคาหุ้นซื้อขายปิดตลาดวันแรกปรับตัวขึ้นสูงกว่าราคาราคาเสนอขาย IPO ทุกตัวทั้ง 12 บริษัท
ทั้งนี้จะเห็นได้ว่า หุ้น IPO ที่เข้าระดมทุนผ่านตลาด SET และ mai ในรอบ 9 เดือนแรกของปี 2564 ส่วนใหญ่ราคาหุ้นซื้อขายปิดตลาดวันแรกปรับตัวขึ้นสูงกว่าราคาเสนอขาย IPO แม้ว่าสภาวะตลาดหุ้นไทยจะมีความผันผวน จากสถานการณ์การแพร่ระบาดของไวรัสโควิด-19 หรือสถานการณ์ทางการเมืองในประเทศ รวมถึงมีปัจจัยจากต่างประเทศเข้ามากดดันเป็นบางช่วงก็ตาม
อย่างไรก็ดีเมื่อเวลาผ่านไปจนถึงวันที่ 30 ก.ย.2564 ซึ่งเป็นวันสิ้นงวด 9 เดือนแรกของปี 2564 หรือไตรมาส 3/2564 ก็ยังพบว่า หุ้น IPO ส่วนใหญ่ที่เข้าเทรดมาตั้งแต่ต้นปีถึงปัจจุบันราคาหุ้นยังคงสามารถรักษาระดับเหนือราคาเสนอขาย IPO ไว้ได้อย่างแข็งแกร่ง โดยหุ้นที่ปัจจุบันมีราคาปรับตัวขึ้นสูงกว่าราคาเสนอขาย IPO มากกว่า 100% ได้แก่ TQR, ADD, DITTO, PACO และ PROS
โดยบริษัท ที คิว อาร์ จำกัด (มหาชน) หรือ TQR สามารถทำราคาขึ้นชนเพดานสูงสุด 200% (ซีลลิ่ง) สำหรับการซื้อขายของหุ้น IPO วันแรก จนถึงปัจจุบันราคาหุ้น (30 ก.ย.2564) ปรับตัวขึ้นมาอยู่ที่ระดับ 15.60 บาท สูงกว่าราคาเสนอขาย IPO ที่ระดับ 5.10 บาท คิดเป็นปรับตัวสูงกว่าราคาจองที่ 205%
ขณะที่บริษัท ทางยกระดับดอนเมือง จำกัด (มหาชน) หรือ DMT ซึ่งราคาหุ้นปิดตลาดซื้อขายวันแรกต่ำกว่าราคาเสนอขาย IPO พบว่า ราคาหุ้นในปัจจุบัน (30 ก.ย.2564) อยู่ที่ระดับ 12.70 บาท ปรับตัวลงต่ำกว่าราคาเสนอขาย IPO ที่ระดับ 16 บาท หรือคิดเป็นต่ำกว่าราคา IPO ที่ 20.63%
*ทั้งนี้ข้อมูลที่มีการนำเสนอข้างต้น เป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน